ຜູ້​​ຖື​ກ​ແຕ່ງ​ຕັ້ງ ​ເປັນ​ລັດ​ຖະ​ມົນ​ຕີ ປ້ອງ​ກັນ​ປະ​ເທດ ສ​ຫລ ກ່າວ​ວ່າ ການ​ຮັບ​ເອົາ ລູກ​ສອນ​ໄຟ S-400 ຂອງ​ເທີ​ກີ ແມ່ນ​ຜິດ​ພາດ
ທ່ານ​ມາກ ແອັ​ສ​ເປີ ກ່າວ​ຕໍ່​ບັນ​ດາ​ສະ​ມາ​ຊິກສະ​ພາ​ສູງວ່າ ເທີ​ກີຕ້ອງ​ໄດ້​ເລືອກ​ເອົາ ລະ​ຫວ່າງ ເຮືອ​ບິນ​ລົ​ບ F-35 ​ຂອງ​ສະ​ຫະ​ລັດ ຫລື​ລະ​ບົບ​ລູກ​ສອນ​ໄຟ S-400 ຂອງ​ຣັດ​ເຊຍ.
ຜູ້ທີ່ປະທານາທິບໍດີ ດໍໂນລ ທຣຳ ແຕ່ງຕັ້ງໃຫ້ເປັນລັດຖະມົນຕີກະຊວງປ້ອງກັນປະເທດສະຫະລັດນັ້ນ ປາກົດວ່າໄດ້ຜ່ານການຮັບຟັງຄຳໃຫ້ການເພື່ອຮັບຮອງເອົາການແຕ່ງທ່ານໄປດ້ວຍຄວາມລາບລື່ນໃນວັນອັງຄານອາທິດແລ້ວນີ້ ພວກສະມາຊິກສະພາສູງທັງໝົດ ມີຜູ້ນຶ່ງທີ່ຮູ້ສຶກວ່າພ້ອມແລ້ວ ຈະໃຫ້ການຮັບຮອງເອົາການແຕ່ງຕັ້ງໃຫ້ທ່ານມາກ ແອສເປີ ຫົວໜ້າພົນລະເຮືອນກອງທັບ ຊຶ່ງເປັນນັກລົບເກົ່ານັ້ນ ເຂົ້າຮັບໜ້າທີ່ເປັນລັດຖະມົນຕີ ກະຊວງປ້ອງກັນປະເທດ ຖ້າຫາກໄດ້ຮັບການຢືນຢັນແທ້ ທ່ານແອສເປີຈະປະເຊີນກັບບັນຫາທີ່ຫຍຸ້ງຍາກຫຼາຍຢ່າງ ຢູ່ໃນເທີກີ ຈີນ ແລະແຫ່ງອື່ນໆອີກໃນທົ່ວໂລກ Carla Babb ນັກຂ່າວວີໂອເອປະຈຳທຳນຽບຫ້າແຈມີລາຍງານກ່ຽວກັບເລື້ອງນີ້ ຊຶ່ງໄພສານຈະນຳເອົາ ລາຍລະອຽດ ມາສະເໜີທ່ານ ໃນອັນດັບຕໍ່ໄປ ທ່ານມາກ ແອັສເປີ (Mark Esper) ຜູ້ທີ່ຖືກແຕ່ງຕັ້ງໃຫ້ເປັນລັດຖະມົນຕີກະຊວປ້ອງກັນປະເທດຂອງສະຫະລັດ ປະເຊີນກັບຄຳຖາມ ໃນຂອບເຂດທີ່ກວ້າງຂວາງຈາກບັນດາສະມາຊິກສະພາສູງ ທີ່ມີຄວາມກະຕືລືລົ້ນຢາກໃຫ້ມີລັດຖະມົນຕີກະຊວງປ້ອງກັນປະເທດຄົນໃໝ່ ຫຼັງຈາກຕຳແໜ່ງດັ່ງກ່າວທີ່ທຳນຽບຫ້າແຈ ບໍ່ມີພົນລະເຮືອນໄດ້ຖືກຮັບຮອງເອົາເພື່ອເຂົ້າມາຮັບໜ້າທີ່ເປັນເວລາເກືອບ 7 ເດືອນແລ້ວ ທ່ານແຈັກ ຣີດ (Jack Reed) ຊຶ່ງເປັນສະມາຊິກອະວຸໂສສຸດຂອງພັກເດໂມແຄຣັດ ໃນຄະນະກຳມະການກອງທັບ ກ່າວວ່າ: ການຮັບຟັງຄຳໃຫ້ການດັ່ງກ່າວ ມີຂຶ້ນຫຼາຍໆມື້ຫຼັງຈາກເທີກີ ຊຶ່ງເປັນພັນທະມິດຂອງອົງການເນໂຕ້ ຮັບເອົາສ່ວນນຶ່ງ ຂອງລະບົບປ້ອງກັນທາງອາດ S-400 ທີ່ສ້າງໂດຍຣັດເຊຍ ທັງໆທີ່ໄດ້ມີການປະທ້ວງຈາກອົງການເນໂຕ້ແລະຈາກວໍຊິງຕັນ ທ່ານ Mark Esper ທີ່ໄດ້ຮັບການແຕ່ງຕັ້ງໃຫ້ເປັນລັດຖະມົນຕີກະຊວງປ້ອງກັນປະເທດ ກ່າວກ່ຽວກັບເລື້ອງນີ້ວ່າ: ການຕັດສິນໃຈດັ່ງກ່າວນີ້ໄດ້ນຳເອົາເທັກໂນໂລຈີກ່ຽວກັບເຣດ້າທີ່ກ້າວໜ້າທັນສະໄໝຂອງຣັດເຊຍເຂົ້າມາໃຊ້ຢູ່ໃນປະເທດພັນທະມິດທີ່ສຳຄັນຂອງອົງການເນໂຕ້ ລະບົບລູກສອນໄຟ S-400 ສາມາດແນເປົ້າໝາຍໃສ່ເຮືອບິນລົບຂອງອົງການເນໂຕ້ໄດ້ ຮວມທັງເຮືອບິນລົບ F-35 ຮຸ້ນຫຼ້າສຸດ ເຮັດໂດຍສະຫະລັດ ທີ່ເຣດ້າຈັບບໍ່ໄດ້ນັ້ນ ທ່ານ Mark Esper ກ່າວກ່ຽວກັບເລື້ອງນີ້ວ່າ: ທ່າມກາງທີ່ເກີດຄວາມເຄັ່ງຕຶງກັບເຕຫະຣ່ານນັ້ນ ທ່ານ Mark Esper ໄດ້ສະເໜີແນະໃຫ້ສະຫະລັດຮັບມືກັບການຂົ່ມຂູ່ຂອງອີຣ່ານ ຢູ່ໃນເຂດນ່ານນ້ຳສາກົນໂດຍ “ທຳການລາດຕະເວນແບບບໍ່ຕອບໂຕ້” ແລະໃຫ້ການຄຸ້ມຄອງແກ່ກຳປັ່ນບັນທຸກສິນຄ້າ ທ່ານກ່າວວ່າ “ການປະຕິບັດງານ ແບບເຝົ້າຍາມ” ສາມາດດຳເນີນການຕໍ່ໄປ ໃນຂະນະທີ່ວໍຊິງຕັນ ຊອກຫາການແກ້ໄຂທາງການທູດ ພົນໂທເບ້ຍບຳນານ ທອມ ສພໍເອີ (Tom Spoehr) ຈາກມູນນິທິ Heritage ກ່າວວ່າ: ທ່ານ Mark Esper ໄດ້ສະແດງຄວາມເປັນຫ່ວງພິເສດກ່ຽວກັບຈີນ ທີ່ໄດ້ເພີ້ມງົບປະມານທາງດ້ານທະຫານຂອງຕົນມາຫຼາຍປີແລ້ວ ໃນຂະນະທີ່ສະຫະລັດຕັດການໃຊ້ຈ່າຍທາງດ້ານທະຫານຂອງຕົນລົງ ໃນລະຫວ່າງລັດຖະບານປະທານາທິບໍດີບາຣັກ ໂອບາມາ ທ່ານ Mark Esper ກ່າວກ່ຽວກັບເລື້ອງນີ້ວ່າ: ທ່ານໄດ້ເຕືອນວ່າ ໃນຂະນະທີ່ພະລັງເສດຖະກິດອັນຍິ່ງໃຫຍ່ຂອງຈີນ ພວມເຕີບໃຫຍ່ຂະຫຍາຍໂຕ ຊຶ່ງໃນທີ່ສຸດອາດຈະກາຍສະຫະລັດນັ້ນ ປັກກິ່ງອາດສາມາດດຶງເອົາພາຄີຫຼາຍໆປະເທດໄປຈາກກອງທັບສະຫະລັດ